

LUUNJA VALLAVALITSUS

KORRALDUS

Luunja mai 2022 nr

**Projekteerimistingimuste määramine Ruudu kinnistu detailplaneeringu täpsustamiseks**

Ehitisregistrisse laekus menetlemiseks projekteerimistingimuste taotlus nr 2211002/03728. Taotleja soovib korrigeerida Luunja Vallavolikogu 19.01.2006 otsusega nr 1-18.2 kehtestatud Ruudu kinnistu detailplaneeringu positsioonil nr 10 kajastatud hoonestusala kuni 10% ulatuses.

Ehitusseadustiku § 27 lg 1 kohaselt võib kohalik omavalitsus anda detailplaneeringu olemasolul, mille kehtestamisest on möödunud üle viie aasta, ehitusloakohustusliku ehitise ehitusprojekti koostamiseks projekteerimistingimusi, millega täpsustatakse detailplaneeringus käsitletud tingimusi. Ehitusseadustiku § 27 lõikest 3 tulenevalt ei ole lubatud muuta detailplaneeringut olemuslikult.

Ruudu kinnistu detailplaneeringu lahenduse kohaselt on planeeringualale moodustatud kümme elamukrunti. Käesolevaks hetkeks on hoonestamata aadressil Ruudu tee 12 asuv maaüksus, mille omanik soovib korrigeerida detailplaneeringus käsitletud hoonestusala kuni 10 % ulatuses (nihutamine ja suurendamine).

Luunja Vallavalitsus on seisukohal, et Ruudu kinnistu detailplaneeringus kajastatud hoonestusala korrigeerimine Ruudu tee 12 maaüksusel kuni 10 % ulatuses ei muuda detailplaneeringut olemuslikult ning ei lähe vastuollu naabrite õiguste, vabaduste ja avaliku huviga.

Ehitusseadustiku § 31 kohaselt tuleb omavalitsusel detailplaneeringu olemasolul korraldada projekteerimistingimuste andmine avatud menetlusena.

Lähtudes eeltoodust, haldusmenetluse seaduse § 64 lõigetest 1 ja 2, § 68 lõikest 2 ning ehitusseadustiku § 27 lg 1 punktist 3 ja lg 4 punktist 7 Luunja Vallavalitsus

o t s u s t a b:

1. Kinnitada projekteerimistingimused nr 2211802/03755, täpsustades Luunja Vallavolikogu 19.01.2006 otsusega nr 1-18.2 kehtestatud Ruudu kinnistu detailplaneeringuga Ruudu tee 12 katastriüksusel kavandatud hoonestusala ulatust ja korrigeerida (nihutamine ja suurendamine) seda kuni 10% ulatuses.

2. Korraldus jõustub teatavakstegemisest.

3. Käesoleva korralduse peale võib esitada Luunja Vallavalitsusele vaide haldusmenetluse seaduses sätestatud korras 30 päeva jooksul teatavakstegemisest või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

*/allkirjastatud digitaalselt/*

Aare Anderson */allkirjastatud digitaalselt/*

vallavanem Marko Jaeger

 vallasekretär